สวัสดีค่ะ ขอสอบถามหน่อยค่ะ คือหนูประจำเเือนมาเมื่อวันที่8กค.หยุดวันที่10กค. มาแบบไม่มาก พอหลังประจำเดือนหยุดหนูเริ่มมีอาการ เบื่ออาหาร เวียนหัว อ้วก เหม็นทุกอย่าง พอวันที่18กค.หนูไปหาเพราะว่าทานยาพาราก็ไม่หาย เเล้วคุณก็ให้ไปฉี่ปรากฏขึ้นสองขีดค่ะ เเล้วบอกว่าตั้งครรภ์ อายุครรภ์ 7วีค แล้ว นับยังไงหรอค่ะ
สวัสดีค่ะ การนับอายุครรภ์นั้น อาจใช้วิธีการนับจากประจำเดือนครั้งสุดท้าย กรณีที่จำวันที่ประจำเดือนมาครั้งสุดท้ายได้ หรือใช้วิธีอัลตราซาวน์หน้าท้อง คือประเมินตัวเด็ก ว่าเด็กน่าจะอายุประมาณเท่าไรค่ะในกรณีดังกล่าวมามานั้น หากมีอายุครรภ์วันที่ 18 กค.คือ 7 สัปดาห์จริง เลือดที่ออกมาเมื่อวันที่ 8-10 กค. อาจไม่ใช่เลือดประจำเดือนแต่เป็นเลือดจากสาเหตุอื่นๆเช่น เลือดตามหลังการปฏิสนธิ 2 อาทิตย์ เลือดออกจากภาวะแท้งคุกคาม เนื้องอกหรือการติดเชื้อในมดลูกเป็นต้นแนะนำให้ไปฝากครรภ์กับแพทย์ตามนัด หากมีเลือดออกจากช่องคลอดผิดปกติเกิดขึ้นอีก ควรรีบไปพบแพทย์ค่ะ